తెలంగాణలో మహిళా తహసీల్దార్ దారుణహత్య WATCH LIVE TV
యువరాజ్ ఇక జట్టులోకి రాలేడేమో..!
భారత్ జట్టు సీనియర్ ఆల్‌రౌండర్‌ యువరాజ్ సింగ్‌ని సెలక్టర్లు కావాలనే పక్కన పెట్టినట్లు తనకి అనిపిస్తోందని
TNN | Updated:
Aug 21, 2017, 03:16PM IST
భారత్ జట్టు సీనియర్ ఆల్&zwnj;రౌండర్&zwnj; యువరాజ్ సింగ్&zwnj;ని సెలక్టర్లు కావాలనే పక్కన పెట్టినట్లు తనకి అనిపిస్తోందని వెటరన్ ఓపెనర్ గౌతమ్ గంభీర్ అభిప్రాయపడ్డాడు. ఇటీవల శ్రీలంకతో వన్డే సిరీస్&zwnj; కోసం ఎంపిక చేసిన జట్టులో ధోనీకి స్థానం కల్పించిన సెలక్టర్లు.. యువరాజ్, సురేశ్ రైనా, దినేశ్ కార్తీక్&zwnj;లను పక్కన పెట్టిన విషయం తెలిసిందే. దీనిపై విమర్శలు చెలరేగడంతో యువీపై వేటు వేయలేదని.. కేవలం విశ్రాంతి మాత్రమే ఇచ్చామని చీఫ్ సెలక్టర్ ఎమ్మెస్కే ప్రసాద్ వివరణ ఇచ్చుకున్నారు. 2019 ప్రపంచకప్&zwnj; కోసం జట్టు వేట ఈ శ్రీలంక పర్యటనతోనే ఆరంభమవుతుందని చీఫ్ సెలక్టర్&zwnj; హోదాలో ఆయనే ఇటీవల స్పష్టం చేసిన నేపథ్యంలో యువరాజ్&zwnj;&zwnj; పునరాగమనం కష్టమేనని గంభీర్ పేర్కొన్నాడు.
&lsquo;యువరాజ్&zwnj;కి విశ్రాంతి ఇచ్చామనే మాట ఇక్కడ సరికాదు. ఎందుకంటే అతను టెస్టు జట్టులో లేనందున ఇప్పుడేమీ ఎక్కువ క్రికెట్ ఆడటం లేదు. మ్యాచ్&zwnj;ల కోసం యువీ ఆత్రుతగా ఎదురుచూస్తున్నాడు. మనం ఒకవేళ అతడ్ని 2019 ప్రపంచకప్&zwnj;లో చూడాలనుకుంటే వీలైనన్ని ఎక్కువ అవకాశాలివ్వాలి. ఎందుకంటే యువరాజ్ లాంటి బ్యాట్స్&zwnj;మెన్ మెరుగ్గా రాణించాలంటే క్రమం తప్పకుండా క్రికెట్ ఆడుతూ రిథమ్&zwnj;లో ఉండాలి. అలా కాకుండా ఒక సిరీస్&zwnj;కి అవకాశమిచ్చి.. మరొకదాంట్లో విశ్రాంతినిస్తే ఫామ్ కష్టం. ప్రస్తుతం జరుగుతున్న పరిణామాలను చూస్తుంటే యువరాజ్ మళ్లీ భారత్ జట్టులోకి పునరాగమనం చేయడం కష్టమేనని నాకు అనిపిస్తోంది. అయితే.. అతను జట్టులో మళ్లీ స్థానం సంపాదించినా ఆశ్చర్యపోలేం. ఎందుకంటే క్రికెట్&zwnj;లో అతనో గొప్ప ఆటగాడు&rsquo; అని గంభీర్ వివరించాడు.